ઉપરાંત જે લોકો પોતાનું ઘર બંધ હોવાની જાણ પોલીસને કરશે તેવા ઘરની એન્ટ્રી પાસે પોલીસ એક ખાસ પ્રકારનું ડિવાઇસ લગાવશે. આ ડિવાઇસની ખા‌િસયત એ છે કે બંધ મકાનમાં જ્યારે પણ કોઇ વ્યક્તિ અંદર પ્રવેશશે ત્યારે તેમાં લગાવેલા સેન્સરની મદદથી પોલીસ સહિત ૬ લોકોને તેમના મોબાઇલ પર રિંગ વાગશે. અને જે વ્યક્તિએ ઘરમાં પ્રવેશ કર્યો હોય તેનો ફોટો પડી જશે. વાડજ પોલીસ સ્ટેશનના પીઆઇ વી. જે. રાઠોડે જણાવ્યું હતું કે એક ખાનગી કંપની સાથે કરાર કરી ખાસ પ્રકારનું ફોટો એક્સપ્રેસ-ઈ૩ ડિવાઇસ તૈયાર કરવામાં આવ્યું છે. બહારગામ જતા લોકો, જેઓએ પોલીસમાં પોતાનું મકાન બંધ હોવાની નોંધ કરાવી છે તેવા મકાન પર આ ડિવાઇસ લગાવવામાં આવશે. આ ડિવાઇસ માટે કોઇ પણ પ્રકારનો ચાર્જ લેવામાં આવશે નહીં. હાલમાં જે જાણ અંગેનાં ફોર્મ બહાર પાડવામાં આવ્યાં છે તેને લોકો તરફથી સારો પ્રતિસાદ મળી રહ્યો છે.